b"\n_START_ARTICLE_\nIrish pub\n_START_SECTION_\nCultura \xc3\xaen Irish pub\n_START_PARAGRAPH_\nTradi\xc8\x9bia Irish puburilor include muzic\xc4\x83 \xc8\x99i comunicare. \xc3\x8en Irlanda, pubul nu este doar un punct de \xc3\xaent\xc3\xa2lnire central pentru a discuta \xc8\x99i a face muzic\xc4\x83. Ele sunt, de asemenea, locuri importante de socializare, a\xc8\x99adar componente foarte esen\xc8\x9biale ale vie\xc8\x9bii sociale. \xc3\x8en plus, vor oferi, de obicei, \xc8\x99i feluri diferite de m\xc3\xa2ncare (\xe2\x80\x9ePub Food\xe2\x80\x9c)._NEWLINE_\xc3\x8en multe puburi, \xc8\x99i din afara Irlandei, exist\xc4\x83 muzica live specific\xc4\x83, cu muzicieni de diferite stiluri (muzica popular\xc4\x83 irlandez\xc4\x83 \xc8\x99i muzica popular\xc4\x83 sco\xc8\x9bian\xc4\x83]], uneori \xc8\x99i rock, reggae \xc8\x99i altele) c\xc3\xa2t \xc8\x99i seri cu scene deschise (\xe2\x80\x9eOpen Stage\xe2\x80\x9c), \xc3\xaen care oaspe\xc8\x9bii \xc3\xae\xc8\x99i aduc instrumentele lor \xc8\x99i fac muzic\xc4\x83 \xc8\x99i poat c\xc3\xa2nta \xc3\xaempreun\xc4\x83. De asemenea, a p\xc4\x83truns karaoke \xc3\xaen puburile irlandeze._NEWLINE_Odat\xc4\x83 cu emigrarea din Irlanda (de exempul, \xc3\xaen timpul marelui flagel 1845-1848) cultura irlandez\xc4\x83 s-a r\xc4\x83sp\xc3\xa2ndit \xc8\x99i cu ea puburi irlandeze. Pentru s\xc4\x83rb\xc4\x83toare irlandez\xc4\x83 (Saint Patrick's Day, halloween) este s\xc4\x83rb\xc4\x83torit\xc4\x83 \xc3\xaen Irish puburi din \xc3\xaentreaga lume.\n_START_SECTION_\nTraditional Irish music\n_START_PARAGRAPH_\nDin anul 1950, Trad Session s-a r\xc4\x83sp\xc3\xa2ndit \xc3\xaen Irish Pubs at\xc3\xa2t de mult, astfel \xc3\xaenc\xc3\xa2t a devenit o form\xc4\x83 dominant\xc4\x83 a muzicii irlandeze. Pub Session sau Trad Session este o \xc3\xaent\xc3\xa2lnire a muzicienior (mai ales amatori), care c\xc3\xa2nt\xc4\x83 \xc3\xaempreun\xc4\x83 muzic\xc4\x83 tradi\xc8\x9bional\xc4\x83 irlandez\xc4\x83. Desf\xc4\x83\xc8\x99urarea urmeaz\xc4\x83 propriile reguli.\n_START_SECTION_\nDesignul unui Irish Pub\n_START_PARAGRAPH_\nCele cinci stiluri tradi\xc8\x9bionale de design ce caracterizeaz\xc4\x83 un Irish Pub sunt Country Cottage, Dublin Victorian, Pub Shop, Celtic \xc8\x99i Brewery. Un Irish Pub trebuie s\xc4\x83 fie construit cu materiale de calitate, iar designul s\xc4\x83 fie original \xc8\x99i profesional at\xc3\xa2t \xc3\xaen interior c\xc3\xa2t \xc8\x99i la exterior. Decora\xc8\x9biunile sunt tipice: vechi, din domenii variate (de la ustensile de buc\xc4\x83tarie precum ulcioare, farfurii la biciclete vechi, postere \xc8\x99i reclame la diferite produse), a\xc8\x99ezate aleatoriu. M\xc3\xa2ncarea, b\xc4\x83utura \xc8\x99i muzica sunt de obicei specific irlandeze \xc3\xaentr-un Irish Pub, dar nu este o constr\xc3\xa2ngere specificul acesta. Genurile muzicale ascultate \xc3\xaen Irish Pub-uri sunt: oldies, rock alternativ, reggae, irish & german drinking songs, balade, jazz, smooth, evergreen.\n_START_SECTION_\nIrish Pub-ul \xc3\xaen stil Country Cottage\n_START_PARAGRAPH_\nDesignul acestui tip de pub, Irish Pub Country Cottage, porne\xc8\x99te de la stilul tradi\xc8\x9bional al c\xc4\x83su\xc8\x9belor irlandeze de la \xc8\x9bar\xc4\x83. Exteriorul are ca m\xc4\x83rci distinctive: pere\xc8\x9bii din ipsos, albi, sp\xc4\x83l\xc4\x83ci\xc8\x9bi, u\xc8\x99a de la intrare viu colorat\xc4\x83 \xc8\x99i pe geamul din fa\xc8\x9b\xc4\x83 o serie de afi\xc8\x99e cu principalele b\xc4\x83uturi servite pentru a atrage clien\xc8\x9bii \xc3\xaenseta\xc8\x9bi. Interiorul se define\xc8\x99te prin simplitatea care cap\xc4\x83t\xc4\x83 un aspect rudimentar, podele \xc8\x99i \xc8\x99eminee din piatr\xc4\x83, grinzi din lemn, decora\xc8\x9biuni viu colorate (c\xc4\x83ni cu capac, vesel\xc4\x83), cu b\xc4\x83nci sau scaune din lemn, burdufuri \xc8\x99i ceainice suspendate. Atmosfera este cald\xc4\x83 \xc8\x99i \xc3\xaembietoare.\n_START_SECTION_\nIrish Pub-ul \xc3\xaen stil Dublin Victorian\n_START_PARAGRAPH_\nStilul de pub Dublin Victorian  se caracterizeaz\xc4\x83 prin aten\xc8\x9bia sporit\xc4\x83 la me\xc8\x99te\xc8\x99ugurile de calitate \xc8\x99i aminte\xc8\x99te de vremurile bune din Irlanda ce aveau un anumit confort \xc8\x99i erau definite prin ospitalitate \xc8\x99i bucurie. Interiorul abund\xc4\x83 de oglinzi rotunjite \xc8\x99i vitralii, \xc8\x9bigl\xc4\x83 \xc8\x99i decora\xc8\x9biuni din alam\xc4\x83, pl\xc4\x83ci de teracot\xc4\x83. Plafonul con\xc8\x9bine intruziuni de metal, iar lumina este folosit\xc4\x83 ca accesoriu pentru ambian\xc8\x9b\xc4\x83. Tejgheaua este sculptat\xc4\x83 \xc3\xaen lemn de esen\xc8\x9b\xc4\x83 tare, lustruit \xc8\x99i poleit, cu oglinzi ata\xc8\x99ate, iar pere\xc8\x9bii au lambriuri bogate \xc8\x99i \xc3\xaentunecate.\n_START_SECTION_\nIrish Pub-ul \xc3\xaen stil Pub Shop\n_START_PARAGRAPH_\nTradi\xc8\x9bionalul Shop Pub  a ap\xc4\x83rut \xc3\xaen comunit\xc4\x83\xc8\x9bile rurale din Irlanda \xc8\x99i se reg\xc4\x83sea \xc3\xaen col\xc8\x9bul unui magazin-alimentar. Pub-ul reprezenta locul \xc3\xaen care cump\xc4\x83r\xc4\x83torii de la magazinul alimentar puteau s\xc4\x83 \xc3\xae\xc8\x99i lini\xc8\x99teasc\xc4\x83 setea cu o halb\xc4\x83 de bere sau cu un pahar de wiskey. Mobila este alcatuit\xc4\x83 din mese simple de lemn \xc8\x99i b\xc4\x83nci \xc3\xaen jurul unei sobe care ar oferi c\xc4\x83ldur\xc4\x83 pe timp de iarn\xc4\x83, o pianin\xc4\x83 uitat\xc4\x83 \xc3\xaentr-un col\xc8\x9b. Podeaua este din sc\xc3\xa2ndur\xc4\x83 uzat\xc4\x83, iar peste tot se pot observa rafturi \xc8\x99i sertare \xc3\xaengreunate cu orice fel de marf\xc4\x83 de la zah\xc4\x83r, la s\xc4\x83pun, ceai, \xc8\x99foar\xc4\x83. L\xc4\x83mpile cu petrol sunt suspendate de tavanul din lemn \xc8\x99i acestea proiecteaz\xc4\x83 lumin\xc4\x83 pe pere\xc8\x9bii inegali.\n_START_SECTION_\nIrish Pub-ul \xc3\xaen stil Celtic\n_START_PARAGRAPH_\nPub-ul Celtic este construit \xc3\xaen stilul poporului galic \xc8\x99i surprinde principalele lui tr\xc4\x83s\xc4\x83turi: buna dispozi\xc8\x9bie, veselia, muzica \xc8\x99i me\xc8\x99te\xc8\x99ugurile la care sunt pricepu\xc8\x9bi de secole. U\xc8\x99ile nefinisate, tejgheaua \xc8\x99i ferestrele dau pub-ului un aer familiar. Intruziunile de metal din lemn ofer\xc4\x83 o fine\xc8\x9be designului interior. Pere\xc8\x9bii picta\xc8\x9bi ofer\xc4\x83 privirii o bogat\xc4\x83 simbolistic\xc4\x83 celtic\xc4\x83: de la mituri, pove\xc8\x99ti la diferite forme de art\xc4\x83 celtic\xc4\x83.\n_START_SECTION_\nIrish Pub-ul \xc3\xaen stil Brewery\n_START_PARAGRAPH_\nAcest tip de Irish Pub aminte\xc8\x99te de ber\xc4\x83riile din Dublin, mai precis de ber\xc4\x83ria St. James's Gate, locul \xc3\xaen care a fost fabricat\xc4\x83 berea Guinness. Interiorul unui astfel de Pub se aseam\xc4\x83n\xc4\x83 cu o curte de ber\xc4\x83rie din secolul XVIII, cu pere\xc8\x9bi din piatr\xc4\x83 \xc8\x99i c\xc4\x83r\xc4\x83mid\xc4\x83, cu podea pietruit\xc4\x83, iar tavanul este ca al unei pivni\xc8\x9be. Decora\xc8\x9biunile cuprind ustensilele dintr-o ber\xc4\x83rie, suveniruri, ilustra\xc8\x9bii ce surprind procesele de realizare \xc8\x99i istoria berii Guinness."